হাগ্রামা মহিলারী
হাগ্রামা মহিলারী (ইংরেজি: Hagrama Mohilary, অসমীয়া: হাগ্ৰামা মহিলাৰী; জন্ম ১ মার্চ ১৯৬৯) হলেন একজন ভারতীয় রাজনীতিবিদ। ইনি ২০০৫ থেকে ২০২০ সাল পর্যন্ত বড়োল্যান্ড আঞ্চলিক পরিষদের প্রথম প্রধান নির্বাহী সদস্য হিসাবে দায়িত্ব পালন করেছেন। তিনি বোড়োল্যান্ড পিপলস ফ্রন্টের চেয়ারপার্সন এবং ২০০৩ সালে প্রতিষ্ঠার পর থেকে বড়োল্যান্ড আঞ্চলিক পরিষদের প্রধান ছিলেন। তিনি ২০১৫ সালের তৃতীয় সাধারণ পরিষদ নির্বাচনে জয়ী হন এবং তৃতীয়বারের মতো সরকার গঠন করেন। ২০০৩ সালে মূলধারার রাজনীতিতে যোগ দেওয়ার আগে মহিলারী বোড়ো লিবারেশন টাইগার্সের (বিএলটি) প্রধান ছিলেন।